**701204401012**

**МЫРЗАХМЕТОВА Эльмира Примхановна,**

**Борлысай жалпы білім беретін мектебінің қазақ тілі мен әдебиеті пәні мұғалімі.**

**Түркістан облысы, Бәйдібек ауданы**

**БЕЙІМБЕТ МАЙЛИН «ШҰҒАНЫҢ БЕЛГІСІ» ХИКАЯТЫ**

|  |  |  |  |  |  |
| --- | --- | --- | --- | --- | --- |
| **Оқу бағдарламасы-на сәйкес оқыту мақсаттары** | | 9.1.1.1 әдеби шығармаға сюжеттік – композициялық талдау жасау;  9.3.4.1 әдеби шығарманы қазақ әдебиеті мен әлем әдебиеті үлгілерімен салыстыра талдап , шағын сыни мақала жазу. | | | |
| **Сабақтың мақсаты** | | **Барлық оқушылар үшін:** әдеби шығармаға сюжеттік – композициялық талдау жасап , қазақ әдебиеті үлгілерімен салыстырады , шағын сыни мақала жазады.  **Көпшілік оқушылар үшін:** әдеби шығарманы қазақ әдебиеті мен әлем әдебиеті үлгілерімен салыстыра сыни мақала жазады, талдайды.  **Кейбір оқушылар үшін**:әдеби шығармаға өзіндік көзқарасын өмірмен байланыстыра сыни мақала жазады.  **ЕБҚ үшін :** шығармаға байланысты өлең ,шағын мәтін жазады. | | | |
| **Бағалау критерийлері** | | -әдеби шығармаға сюжеттік-композицялық талдау жасайды;  -әдеби шығарманы қазақ әдебиеті мен әлем әдебиеті үлгілерімен салыстыра талдайды;  -әдеби шығармаға өзіндік көзқарасын өмірмен байланыстыра сыни мақала жазады;  **ЕБҚ үшін** : өлең , шағын мәтін жазады. | | | |
| **Ойлау дағдылары деңгейлері** | | Білу ,түсіну ,қолдану,талдау | | | |
| **Сабақтың кезеңі/уақыт** | **Педагогтің әрекеті** | | **Оқушының әрекеті** | **Бағалау** | **Ресурстар** |
| **Жаңа сабақ**  **Ұйымдастыру кезеңі**  **3минут**  **5 м**инут | Оқушылармен сәлемдесу, түгендеу.  Қызығушылықты ояту.  Қыз баласына арналған теңеу сөздерді айтады.  Топқа біріктіру.Геометриялық фигуралар арқылы топқа біріктіру.  Назарын сабаққа аударту.  **Оқу мақсаты мен бағалау критериийлерін таныстыру.**  Үй жұмысы  **Сыныптық жұмыс.**  **«Кубизм» әдісі** арқылы тексеремін. Оқушыларға сұрақтар қойылады.  Берілген сұрақтарға жауап беріңіз.  -ХХ ғасырдың басында әйел теңсіздігіне байланысты кімдердің қандай шығармаларын білесіңдер?  -Шығармадағы басты кейіпкерлер кімдер?  -Шығармалардың ортақ тақырыбы қандай?  -Шығарма неліктен «Шұғаның белгісі» деп аталады?  -Шұға мен Әбдірахман арманына неге жете алмады?  -«Шұғаның белгісі» - қазақ прозасының үздік үлгісі екеніне дәлел келтіріңдер.  **Жаңа сабақ.**  Өткен сабақпен жаңа сабақты байланыстыру . Кейін жаңа сабаққа көшемін. | | Оқушылар сәлемдеседі.  Оқушылар шеңбер құрып , қыз баласына арналған теңеу сөздерді айтады.  Ықтимал жауаптар :сымбатты,көрікті,сұлу, келбетті,әдемі,ажарлы, ай десе аузы,күн десе көзі, т.б.  Оқу мақсаты мен бағалау критерийлерін талдайды.  «Кубизм» сұрақтарына жауап береді.  Ықтимал жауаптар:  1. ХХ ғасырдың басында әйел теңсіздігіне байланысты жазылған шығармалар:  М.Дулатов « Бақытсыз Жамал» , С.Торайғыров « Қамар сұлу» , С. Көбеев «Қалың мал», Б. Майлин « Шұғаның белгісі».  2. Шығармалардағы басты кейіпкерлер :  Жамал , Қали , Қамар , Ахмет, Ғайша ,Қожаш, Әбдірахман , Шұға.  3.Шығармалардың ортақ тақырыбы :  әйел теңсіздігі.  4. Шұға шығарманың басты кейіпкері , оның сұлулығы , ғашықтығы , кіршіксіз адалдығы,айықпас дертке шалдығуы бір белгі боп қалды.  5. Шұға мен Әбдірахманның арманына жете алмауына ХХ ғасырдың басындағы қазақ аулындағы кертартпалық , іштарлық т.б.  6.ХХ ғасырдың оныншы жылдарының орта тұсында Майлин «Шұғаның белгісін» жазып , қолжазба журналында («Садақ») жариялағанда , қазақ прозасы жанр ретінде жаңа туып –қалыптаса бастаған еді.Осы шығарма суреткерлік , шеберлік тұрғысынан пайымдағанда , күні бүгінге дейін қазақ хикаятының үлгісі боп қалып отыр.Хикаят оқиғасы дәстүрлі қалыпқа салынған. | «Тамаша»  «Жарайсың» сөздерін айту арқылы шабыттандыру; | Шығармадағы кейіпкерлер аты жазылған геометрия-лық фигуралар  «Шұға» тобы  «Әбдірах-ман» тобы  «Есімбек» тобы  Кубик |
| **Сабақтың ортасы**  **25 минут**  **8 минут** | **№1-тапсырма Топтық жұмыс**  «Шұғаның белгісі» хикаятына сюжеттік – композициялық талдау жасаңыз.  «Хикаят картасы» графикалық органайзер әдісі.   1. Оқиғаның басталуы 2. Оқиғаның дамуы 3. Оқиғаның байланысы 4. Оқиғаның шиеленісі 5. Оқиғаның шарықтау шегі 6. Оқиғаның шешімі   Дескриптор:  -Шығармаға сюжеттік – композициялық талдау жасайды.  **ЕБҚ тапсырмасы(материалды көру арқылы қабылдайды)Оқытудың инклюзивті стратегиясына сәйкес, оқытудың түрлі тәсілдерін пайдаланып төмендегі тапсырманы ұсынамын.**  **Берілген тапсырманы төмендегі шарттары бойынша орындайды.**  -мәтін үзіндісіне тақырып қойыңыз;  -мәтін үзіндісінің мазмұнына байланысты сурет салыңыз.  Бала күнімізде анау көрінген төбенің басында талай асық ойнап едік... ол да бір дәурен... ия... бұл ауылдың күзге қарай қонатын жері, жазғытұрғы авгусқа дейін отыратын жайлауымыз, бұл көл де Шұғаның белгісі атанды, бұрын «Тарғыл өгіз сойған» деуші едік. Үлкен көл, маңайы толған шорқынды су...ол уақытта жердің берекесі қандай. Өзіміздің ел қаншама... оның үстіне ту Сырдан келіп жаппастар да қонады... кейінгі кезде ғана жаппас келуін қойды ғой. Біздің Беркімбай дейтін жақын ағаларымыз болады. Бұрын бай еді, болыстыққа таласамын деумен-ақ малын құртып алды. Осы күні кедей. Сол Беркімбайдың әкесінің нағашысы - жаппас Есімбек дейтін болды. Өзі бай еді, жаппастың алды деуге боларлық. Беркімбайға арқа сүйеп, Есімбек сол «Өгіз сойғанның» ең шұрайлы жеріне қонушы еді.Өзі де жомарт, қонақпаз еді. Елге жағымды болып тұрды. Мал мен басы бірдей, құдай тілегін берген бір адам: ортан қолдай төрт ұлы болды - шетінен қасқыр. Сол төрт ұлдың ортасында бұландап ескен Шұға дейтін кызы болды. Шұға десе Шұға. Шұға, өй, шіркіннің өзі де келбетті-ақ еді... ақ құба, талдырмаш, көзі қап-қара, осы, үріп ауызға салғандай еді. Ажары қандай болса, ақылы да сондай. Жеңілдік дегеннің не екенін білген бала емес. Сөйлеген сөзі, жүрген жүрісі қандай, бір түрлі паң еді-ау, шіркін... Бұл күнде ондай қыз қайда. Ажары тәуірлеу біреу болса, соны көтере алмайтынын да білмейсің, ешкіге құсап шошандап жүргені. Заман бұзылған ғой... иә... | | « Шұғаның белгісі» хикаятына сюжеттік-композициялық талдау жасайды, түсіндіреді.  «Хикаят картасы» графикалық органайзер әдісі.  Ықтимал жауап:  Басталуы - Қос жолаушы  Дамуы - Сұлу қыз Шұға  Байланысы –Кездесу  Шиеленіс - Айнабай мен қызы Күлзипа  Шарықтау шегі –Жабылған жала  Шешімі - Шұғаның белгісі  **ЕБҚ тапсырмасы**  Берілген тапсырманы төмендегі шарттары бойынша орындайды.  Мәтін үзіндісін оқып , тақырып қояды. Мәтін үзіндісінің мазмұны бойынша сурет салады.  Ықтимал жауаптар:   1. Шұға 2. Сұлу Шұға   Шығарма үзіндісінде берілген Шұғаның суретін салады. | Топтар бірін-бірі бағалайды.  «Бас бармақпен» бағалау  **ЕБҚ**  «Тамаша»  «Жарайсың» сөздерін айту арқылы шабыттандыру; | Оқулық  Қазақ әдебиеті  9-сынып  Слайд  **ЕБҚ -**  мәтін үзіндісі  мұғалім тарапынан құрастырылды;.     [Бейімбет Майлин. Шұғаның белгісі - Abai.kz](Бейімбет Майлин. Шұғаның белгісі - Abai.kzhttps://abai.kz › post) [https://abai.kz › post](Бейімбет Майлин. Шұғаның белгісі - Abai.kzhttps://abai.kz › post) |
| 10 минут | **3-тапсырма. Жеке жұмыс.**  **Берілген тақырыптың біріне сыни мақала жазыңыз. (150 сөз)**   1. **«Заманның кертартпа дәстүрлері»** 2. **«Шұға десе , Шұға еді-ау»**   Дескриптор:  -сыни мақала жазады.  -сөз саны 150  **Сыни мақала – әдеби сынның негізгі жанрларының бірі. Сыни мақалада көркем шығарманың тақырыбына , идеялық мазмұнына , тілі мен стиліне талдау жасалып , баға беріледі.**  **Сыни мақалада қарастырылатын аспектілер:**   * шығарма атауы; * оның жанры мен мазмұны; * композициялық ерекшеліктері; * кейіпкер бейнесін сомдаудағы автор шеберлігі; * жазушының стилі; * көркем туындының жазылған кезеңі,дәуірі; * сыни мақалада жазушы көтерген қоғамдық мәселелер; * осы тақырыпта жазылған басқа да шығармалар; * өз көзқарасын қалай дәлелдейді, қандай қорытынды жасайды? * шығармадан дәлел ретінде мысалдар келтіру.   **ЕБҚ үшін** тақырыпқа байланысты шағын мәтін жазыңыз.  «Шұға десе , Шұға еді-ау» тақырыбында Шұғаның портретін сипаттап жазыңыз.  Дескриптор:  -шағын портретін сипаттап жазады. | | Оқушылар берілген тақырыптардың бірін таңдап , сыни мақала жазады.  Бейімбет Майлиннің «Шұғаның белгісі»  Шығарманың негізгі түйіні , тәрбиелік мәні .Шығармада Шұға қыздың тағдыры арқылы сол кездегі қазақ қоғамының өмір сүру бейнесі көрініс тапқан.Хикаятта ескі қазақ қоғамындағы ең өткір мәселе – әйел теңсіздігі сөз болған . Шығармада бірін-бірі сүйген екі жастың - Шұға мен Әбдірахманның арманына жете алмаған трагедиялық жай айтылады.  Оқушылар жазушы көтерген қоғамдық мәселені өз көзқарасымен дәлелдеп , осы тақырыпта жазылған басқа да шығармалармен салыстыра қорытынды жасайды.  Берілген тапсырманы шарты бойынша орындайды.  Берілген тақырыпқа байланысты шағын мәтін жазады.  Шұға десе Шұға. Шұға аққұба , талдырмаш , көзі қап-қара. Осы үріп ауызға салғандай еді. Ажары қандай болса , ақылы да сондай. «Апырмай , адамзатта да ондай сұлу болады екен –ау!.. Аққудың көгілдіріндей , осы аппақ... үстінде шетін кестелеген ақ көйлек , омырауын неше түрлі ілгектермен безеп тастаған қызыл пүліш камзол , басында үкі таққан бөрік , өзі сұлу адамды жандандырып , құбылдырып тұрды». | Өзара бірін-бірі бағалау арқылы жүзеге асырады. | Слайд |
| **Бекіту**  **5 минут** | **Сабақты қорытындылау. «Аяқталмаған сөйлем» әдісі арқылы жаңа тақырыпты бекіту.**  **Берілген сөйлемдерді аяқтаңдар.**  Әбдірахман мен Шұға арасындағы адал сезім қазіргі ... .... .  Шығарма желісіндегі адалдықты бүгінгі күні ... ...  Шығармадан мынадай ой түйдім ... ...  **Үй тапсырмасы**:  «Ел боламын десең , бесігіңді түзе» тақырыбында әдеби эссе жазыңыз. | | Берілген сөйлемдерді өз көзқарастарымен , ойларымен аяқтайды. |  |  |
| **Кері байланыс**  **4 минут** | Сабақ аяқталды  **Сау болыңдар, балалар!** | | Алған ақпараттарым ...  Тәжірибеме ...  Менің сұрағым ... |  |  |